เรื่องร้องเรียน (ทางเท้า,สะพาน,ถนน) วันที่ 2022-10-20 04:41:11 — แขวงบ้านพานถม เขตพระนคร กรุงเทพมหานคร
20ตค.65

อ้างถึงเลขรับเรื่องที่ 2022-68P4PY ของวันที่1ตค.65(ซึ่งไม่เคยได้รับเลขอ้างอิงหลังส่งเรื่องออก)และ 2022-76ZGPE ของวันที่4ตค.65


เมื่อวานนี้=19ตค.65= 
ระบบ Traffy Fondue Line ได้แจ้งเตือนว่าสำนักการโยธา กทม. มีการเชิญร่วมไปยัง ศูนย์ก่อสร้างและบูรณะถนน2 ส่วนก่อสร้างและบูรณะ2 สำนักงานก่อสร้างและบูรณะ (สกบ.สนย.) ทำให้เข้าใจว่ายังมีการติดตามดำเนินการเรื่องที่เกี่ยวข้องอยู่

ระหว่างนี้จึงขอส่งความเห็น หลังมีการรื้อทางเดิน (เมื่อวันที่11ตค.65) เพื่อปรับแก้ในส่วนที่มีความลาดเอียงไม่ได้มาตรฐานรวมทั้งก่อปูนยกขอบแนวสะพานเพิ่ม หากแต่ไม่ได้ทำทางลาดให้ใกล้เคียงกับการใช้งานเดิมอย่างที่มีการชี้แจงไว้ เมื่อวันที่10ตค.65

ก่อนหน้านี้ ได้เคยส่งรูป สภาพทางเดินหน้าประตูทางรถเข้า-ออกก่อนเริ่มโครงการ มากับเรื่องที่ส่งเข้าระบบ Traffy Fondue เมื่อวันที่1ตค.65 เพื่อจะได้ไว้อ้างอิงของเดิมที่ทำไว้ ว่าเป็นอย่างไร (เวลามีการปรับปรุงพื้นที่ดังกล่าวก็ไม่เคยต้องมีการชี้แจงหรือขอให้ทำ-ไม่ทำอะไรเป็นพิเศษ ตั้งแต่ที่ทางเดินดั้งเดิมกว่า50ปีก่อนเคยเป็นซีเมนต์จนเปลี่ยนมาปูกระเบื้องในยุคหลัง)

รวมถึงได้อธิบายกับเจ้าหน้าที่ที่รับผิดชอบโครงการตั้งแต่ครั้งที่ได้มีโอกาสพบ เมื่อ11สค.65แล้วว่า จุดดังกล่าวเป็นที่สัญจรเข้าออกทั้งการเดินเท้า รถเข็นสิ่งของต่างๆ รวมไปถึงวัสดุก่อสร้าง จักรยานและจักรยานยนต์ ของผู้คนที่อยู่แนวริมคลองบางลำพูใกล้สะพานเฉลิมวันชาติ รวมถึงกิจการที่พักรองรับนักท่องเที่ยวที่เพิ่มมากขึ้น เพราะเป็นพื้นที่แรกที่เข้าถึงผิวจราจร

จึงขอส่งรูปแนวขอบสะพานและทางเดินก่อนการปรับปรุงมาอีกครั้ง โดยรวมมาใน1รูปที่มีสภาพปัจจุบันหลังการแก้ไขด้วย (ทั้งนี้ หลังจากก่อขอบสะพานได้2วัน พบว่ามีขอบปูนบิ่นแล้ว) เพื่อให้พิจารณาเทียบเคียง

ด้วยความขอบคุณมา ณ ที่นี้